Title: Vse o spletnem tečaju
Course: Igrifikacija - inovativni pristop k učenju / P1 > Section: 🪴 Splošno

Kaj moram vedeti pred začetkom tečaja?

Vsebina tečaja

Udeleženci tega tečaja spoznavajo igrifikacijo:

- kot metodo, ki je usmerjena k trajnosti znanja,
- kot inovativni pristop v učnem procesu,
- kot metodo, ki pri učečih razvija timsko sodelovanje, angažirano delovanje in vztrajnost,
- kot metodo, ki z uporabo tehnologije omogoča posamezniku prilagojeno pridobivanje znanja

 Z nadaljevanjem tečaja se strinjate s temi pogoji dela.

Opravljanje aktivnosti

V vsakem poglavju vas čaka nabor pripravljenih aktivnosti in nalog.

- Natančno preberite terminski načrt.
- Če še niste, si uredite profil, da se bomo kljub sodelovanju na daljavo vsaj malo spoznali.
- Za uspešen zaključek tečaja morate opraviti VSE AKTIVNOSTI oz. naloge v posameznem delu tečaja, kar je podrobno opisano na začetku vsakega dela.
- Podrobna navodila so zapisana pri nalogah.
- V spletni tečaj so vključene tudi aktivnosti, ki jih lahko opravite le v sodelovanju z ostalimi udeleženci tečaja v živo.

O poteku dela vas v forumu obvešča moderator spletnega tečaja.

Pogoji in načini za dokončanje

Po uspešno opravljenih vseh obveznostih prejmete v svoj profil značko. Potrdilo boste dobili iz sistema KATIS.

Aktivnosti, ki jih morate zato opraviti, so naslednje:

  - pregledati vsa gradiva,
  - opraviti aktivnosti in naloge v posameznih poglavjih,
  - sodelovati z ostalimi udeleženci spletnega tečaja, saj nekatere aktivnosti lahko opravite le z medsebojnim sodelovanjem,
  - oddati naloge, ki so zapisane v skladu z navodili,
  - kolegom ovrednotiti naloge in podati ustrezno povratno informacijo,
  - izpolniti evalvacijo v sistemu KATIS.

Kaj vse morate opraviti v posameznem tednu, je podrobno opisano znotraj aktualnega tedna.

Glede časovnega poteka za vsako poglavje boste pravočasno obveščeni s strani izvajalca usposabljanja   v spletni učilnici (Obvestila).

Manjkajoče vsebine, ki se izvajajo na daljavo je možno dokončati vse do roka, ki je postavljen s strani izvajalca usposabljanja.

Terminski načrt za vsako vsebino:

- Prvo poglavje: uvod v igrifikacijo -  4 ure na daljavo.
- Drugo poglavje: igrifikacija - primeri iz prakse - 4 ure, ki so opravljene v živo skupaj z izvajalcem
- Tretje poglavje: potencial igrifikacije v prihodnosti (1. del) - 4 ure na daljavo
- Potencial igrifikacije v prihodnosti (2. del): 4 ure, ki so opravljene v živo skupaj z izvajalcem.

Pomen in načini zaključevanja aktivnosti

Aktivnost je uspešno zaključena, ko imate ob posamezni dejavnosti ali viru zeleno oznako s kljukico.

Zaključevanje na desni strani ob aktivnostih opredeljuje:
  - ali ste določeno aktivnost opravili,
  - ali ste jo opravili uspešno ali ne.

Kdaj se pojavi zelena oznaka s kljukico je odvisno od nastavitev:
  - Lahko se pojavi samodejno, ko opravite določeno aktivnost.
  - V določenih primerih mora naloge pogledati moderator spletnega tečaja.
  - Nekatere aktivnosti si lahko, kot opravljene označite sami.
  - V primeru, da aktivnosti še niste opravili, je oznaka siva.

- V nekaterih poglavjih je določeno različno zaključevanje aktivnosti. Pri ročnem zaključevanju si aktivnost, ko jo opravite, označite sami. En klik v siv pravokotnik z napisom Označi za opravljeno, označi aktivnost kot opravljeno. Ponoven klik pa označi dejavnost kot neopravljeno.
- Dejavnost lekcija se samodejno označi za opravljeno, ko pregledate vse strani lekcije.
- Pri aktivnostih, kjer je določenih več pogojev, morajo biti za dokončanje izpolnjeni vsi.

Znaki zaključevanja:

 | Ročno označevanje - ni še opravljeno.
 | Ročno označevanje - opravljeno.
 | Zahtevan ogled - ni še opravljeno.
 | Zahtevan ogled - opravljeno.
 | Ni še opravljeno - aktivnost (lekcijo) je treba pogledati do konca.
 | Opravljeno.
 | Ni še opravljeno - pogoj je ocena.
 | Uspešno opravljeno - pogoj je ocena.
 | Neuspešno opravljeno - pogoj je ocena.

POMEMBNO: Pri Delavnicah v 2. in 3. poglavju je treba tudi vrednotiti dodeljene naloge ostalih udeležencev. Kljukica pri nalogah se pojavi, ko je končano vrednotenje in je dejavnost, zaprta s strani moderatorja. Podrobna navodila so zapisana pri nalogah.

Komunikacija na spletnem tečaju

- V množičnih spletnih prosto-dostopnih tečajih se srečuje množica različnih ljudi, zato je pomembno, da komunikacija in povratne informacije potekajo znotraj okvirov, ki so vsem sprejemljivi.
- Pomembno je, da smo v komunikaciji jasni, odprti, razumevajoči in potrpežljivi ter sprejemamo različne ideje in rešitve.
- Kritičen pogled je vedno dobrodošel, vendar zapisan v prijateljskem in konstruktivnem ozračju; kritiko naj vedno spremlja konkreten predlog o tem, kako bi lahko stvar izboljšali, pri čemer upoštevamo možnosti in okoliščine učitelja, ki mu dajemo povratno informacijo.
- Naše delo v tečaju je soodvisno, tako kot smo mi odvisni od dela drugih, so tudi drugi odvisni od naših pravočasno oddanih nalog in povratnih informacij. Bodimo torej obzirni drug do drugega in pravočasno opravimo delo, ki je osnova za aktivnosti drugih udeležencev.
- Nikakor ni nujno, da se vsi vedno strinjamo, toda nestrinjanje izrazimo spoštljivo,  tako da ne bo osebno ali žaljivo. Skupnost, katere člani se počutijo neprijetno ali celo ogroženo, ne more biti produktivna. Učitelji smo skupnost strokovnjakov, zato naj bo tudi naše obnašanje na spletu profesionalno, brez diskriminacije, grobih besed ali celo nadlegovanja in groženj.
- Smisel množičnih spletnih tečajev je v delovanju skupnosti, v deljenju znanja, idej in različnih pogledov – to je naša prednost, četudi se kdaj s kom ne strinjamo.

Odpoved naročnine in naročanje na forume

Odpoved naročnine in naročanje na forum si urejate sami.

Nekatere slike so iz drugega spletnega tečaja - pomen in postopek je enak za vse spletne tečaje.

- Naročnino v forumu odjavite s klikom na Odjavi naročnino na ta forum. V tem primeru objav ne boste dobivali po elektronski pošti.

Naročnine ne morete odjaviti, kjer je določena Prisilna naročnina, npr. Forum novic, obvestil.

- Na forum se naročite s klikom na Naroči se na ta forum. V tem primeru boste kopije vseh objav prejemali po elektronski pošti.

- Naročnino na posamezno razpravo lahko odjavite ali se nanjo naročite s klikom na gumb pod zapisom Naročite se.

- Prav tako se od posamezne razprave lahko odjavite ali nanjo naročite s klikom na Nastavitve desno nad razpravo.

- Naročnino lahko odjavite tudi preko elektronske pošte. V tem primeru se morate prijaviti v spletno učilnico.

Prikaz povezav za odjavo je odvisen od spletnega vmesnika za elektronsko pošto ali e-poštnega odjemalca, ki ga uporabljate.

- Po prijavi se vam odpre stran, kjer kliknete na gumb Nadaljuj.

Spremljanje tečaja na mobilnem telefonu

Tečaj lahko spremljate tudi na mobilnem telefonu z namestitvijo mobilne aplikacije Moodle.

Navodila za namestitev, prva prijava in spletna stran

- Navodila za mobilno aplikacijo Moodle - namestitev na telefon in prva prijava
- Spletna stran s prenosi mobilne aplikacije Moodle
- Posnetek zaslona spletnega tečaja, kot je viden na mobilnem telefonu:

Podpora na spletnem tečaju

V primeru težav vprašanje zastavite v Forumu vprašanj in odgovorov.

Potrdilo in rok zaključevanja tečaja

Za pridobitev potrdila o sodelovanju na tečaju morate opraviti vse aktivnosti, ovrednotiti dodeljene naloge ostalih udeležencev in izpolniti evalvacijo, ki jo dobite v sistemu KATIS.

Potrdilo prav tako prejmete iz sistema KATIS po zaključku spletnega tečaja.

Ko se spletni tečaj zaključi, aktivnosti ni več mogoče opravljati.